Un bărbat a amenințat trei polițiști cu un cuțit în Centrul Vechi. El a fost arestat după o urmărire în trafic
Un bărbat de 52 de ani a fost arestat preventiv după ce i-a amenințat cu bătaia și cu un cuțit pe trei polițiști din Centrul Vechi al Bucureștiului. Bărbatul a fost prins după o urmărire în trafic, în timpul căreia polițiștii precizează că bărbatul a încercat să lovească un alt autoturism pentru a scăpa. În cazul bărbatului, cunoscut cu preocupări de natură infracțională, aparatul a indicat posibilitatea prezenței unor substanțe psihoactive, a mai informat Poliția Capitalei, citată de news.ro.